Nr. înreg. PDDA 67 / 20.10.2025

**APROBAT**

Director

Basarab Laurențiu BÎRLĂDEANU

**AVIZAT**

Manager Proiect

Izabella POP

**SPECIFICAȚII TEHNICE**

aferente achiziției

**”Servicii de publicitate și informare”**

în cadrul proiectului

***”******Conservarea biodiversității din Parcul National Călimani și din siturile ROSCI0019 Călimani-Gurghiu, ROSCI0051 Cușma și ROSPA0133 Munții Călimani prin implementarea măsurilor prevăzute în Planul de management”, cod SMIS 338636***

Cod CPV:

**79951000-5 Servicii de organizare de seminarii**

72413000-8 [Servicii de proiectare de site-uri WWW](https://www.google.com/search?sca_esv=6b9acc621195338b&cs=0&sxsrf=AE3TifP3SAa3gcHuv2DRrj8IGkkUrwS2RA%3A1756905010612&q=Serviciilor+de+proiectare+de+site-uri+WWW+%28World+Wide+Web%29&sa=X&ved=2ahUKEwi3hKSY1byPAxUok_0HHSNCGToQxccNegQIAhAB&mstk=AUtExfB78_ZUUvJOVqWVmWrTBpBT5anCJTPmdwIdwspQS3qewyIu7hm5evcxupMmEWwEBQSk8M55wiB40nAX-JJX5HRNRD8V6KriEuWDDZ7NX8lsJNji90uyI5N-LbMbMtrEqm66qbU-VIk38vAMK0yUMyp_gGvjtIkafeljm-Bmfy8dOjrZnFxpeJ-eyfqbS74uxCp2LTqOQzSsMTMPT4lmMgTBm0SlJ7JhU3D5Q4qRRe3Jt_L79z_WZ9iASfhds3wvgb7EFJUJTlnlfKHv-ogqgTee&csui=3) (World Wide Web)

79341000-6 Servicii de publicitate

Serviciile solicitate vizează implementarea activității prevăzută în proiect **AG.2. Informare, constientizare si publicitatea obligatorie referitoare la asistenta financiara nerambursabilă,** subactivitățile:

* **AG.2.1.** Publicitatea obligatorie a proiectului
* **AG.2.2.** Informarea si constientizarea factorilor interesati

și constau în:

**AG.2.1. Publicitatea obligatorie a proiectului:**

Activitatea face parte din categoria de acțiuni de diseminare și conștientizare în scopul prezentării proiectului și a rezultatelor acestuia, atât publicului larg, cât și factorilor interesați care ar putea beneficia din experiența oferită. Activitatea presupune realizarea de măsuri de publicitate obligatorii privind proiectul și diseminarea rezultatelor acestuia.

Prestatorul va realiza:

1. **Panou / placă permanentă**

Panoul / Placa permanentă va fi amplasat/ă într-un loc vizibil, pe clădire (la intrare) la sediul beneficiarului (dimensiuni: 800 mm x 500 mm) și va fi păstrată minimum 5 ani pe clădire, conform acordului emis de RNP Romsilva - APNC.

Va conține emblema UE în conformitate cu caracteristicile tehnice descrise în capitolul Elemente vizuale din GIV PDD 2021-2027 , precum și informații privind proiectul: ”Conservarea biodiversității din Parcul National Călimani și din siturile ROSCI0019 Călimani-Gurghiu, ROSCI0051 Cușma și ROSPA0133 Munții Călimani prin implementarea măsurilor prevăzute în Planul de management”, cod SMIS 338636.

*Panourile/plăcile permanente trebuie montate la sediul proiectului/locația de implementare/ locul investiției din momentul începerii acesteia, conform prevederilor art. 50, alin. (1), litera (c) din Regulamentul (UE) nr. 1060/2021*.

Materialul din care va fi confecționat panoul trebuie să fie rezistent la intemperii, pentru a preveni înlocuirea lui frecventă. Dacă acesta/aceasta se deteriorează din cauza unor factori externi (condiții meteo, vandalism etc.), pe perioada contractuală, Prestatorul va trebui să îl înlocuiască în maxim 30 zile lucrătoare din momentul constatării deteriorării de către beneficiarul proiectului/ ofițerul de monitorizare/terțe persoane.

1. **Set autocolante cu dimensiunea minimă de 150 x 150 mm**

Autocolantele se vor amplasa pe mijloace de transport, precum și pe alte mijloace fixe, a căror dimensiune minimă a carcasei permite asta, iar autocolantele vor fi aplicate pe partea cea mai vizibilă pentru public.

Dimensiunea minimă solicitată este de 150 x 150 mm, iar pentru autovehicule și echipamentele mari, se solicită Prestatorului autocolante cu dimensiunea de 300 x 300 mm.

Setul de autocolante va conține un număr de 50 buc. autocolante de dimensiune 150 x 150 mm și 30 buc. autocolante de dimensiune 300 x 300 mm.

1. **Secțiune web**

Pe site-ul APNC se va realiza o secțiune web (subpagină) dedicată proiectului în care se vor posta informații referitoare la proiect. Prestatorul are obligația întreținerii/ administrării secțiunii pe tot parcursul implementării proiectului și popularea cu informații despre progresul proiectului (activități și rezultate) în momente importante și fotografii. Informațiile și fotografiile vor fi furnizate de Beneficiar.

Specialistul comunicare va actualiza pagina proiectului ori de câte ori este necesar cu informații despre activitățile derulate și va realiza fotografiile necesare.

Secțiunea web se va realiza în concordanță cu prevederile din Ghidul de Identitate Vizuală PDD 2021 – 2027.

Secțiunea web dedicată proiectului din cadrul site-ului existent va afișa elementele grafice obligatorii în varianta policromă.

Pagina dedicată proiectului va conține un link către site-ul [www.fonduri-ue.ro](http://www.fonduri-ue.ro), cu mențiunea *„Pentru informații detaliate despre celelalte programe cofinanțate de Uniunea Europeană, vă invităm să vizitați www.fonduri-ue.ro”.*

Pe lângă descrierea proiectului, se vor publica, pe site-ul propriu al beneficiarului, la secțiunea/subsecțiunea web dedicată proiectului: anunțuri despre stadiul proiectului, evidențiind sprijinul financiar al UE. Aceste anunțuri pot fi preluate și pe pagina de socializare a beneficiarului. Pe pagina principală a site-ului se va afișa un banner/widget cu trimitere la secțiunea/subsecțiunea unde se regăsește descrierea completă a proiectului.

**Arhitectura secțiunii web va fi stabilită de comun acord cu Autoritatea contractantă / Beneficiarul și aprobată de acesta.**

Suplimentar, pe perioada desfășurării proiectului, Prestatorul are obligația realizării textului pentru 100 postări pe pagina de comunicare socială a Beneficiarului (Facebook), cu informații despre proiect, respectiv fotografii. Textul pentru postările pe pagina de comunicare socială va consta în mesaje scurte care să crească vizibilitatea proiectului. Informațiile care vor sta la baza realizării textelor și fotografiile vor fi furnizate de Beneficiar.

Serviciile prestate vor fi în conformitate cu prevederile Ghidului de Identitate Vizuala PDD 2021 – 2027, Planul de Comunicare al PDD și orice alte instrucțiuni emise de AM PDD și Regulamente UE ce definesc măsurile de informare și publicitate privind operațiunile finanțate din instrumente structurale.

**AG.2.2. Informarea si constientizarea factorilor interesati:**

1. **Activități de informare / comunicare în 9 unități administrativ teritoriale (8 întâlniri de conștientizare factori interesați / 120 persoane informate)**

Activitatea propusă urmărește informarea și consultarea factorilor interesați (reprezentanți aleși ai unităților administrativ teritoriale din arealul siturilor vizate, lideri informali ai comunității) privind necesitatea asigurării unei stări de conservare favorabilă pentru biodiversitatea din arealul PNC și siturile Natura 2000 suprapuse, precum si diseminarea activităților propuse în cadrul proiectului.

Informarea și conștientizarea factorilor interesați vizează 9 UAT-uri care se suprapun cu parcul: Suceava – UAT: Șaru Dornei, Panaci, Dorna Candrenilor, Poiana Stampei;

Bistrița-Năsăud – UAT: Bistrița Bârgăului;

Mureş – UAT: Răstolița, Lunca Bradului;

Harghita – UAT: Toplița, Bilbor.

Având în vedere suprafața redusă a UAT Panaci (jud. SV) care se suprapune cu teritoriul parcului, se va realiza la Șaru Dornei (jud. SV) 1 întâlnire pentru membrii comunităților locale aparținătoare celor 2 UAT-uri.

Prin cele 8 întâlniri de conștientizare care se vor realiza, se estimează informarea a minim 120 persoane. Scopul acțiunilor este de a informa factorii interesați (proprietari / administratori de terenuri în ariile protejate și alții) cu privire la activitățile – în special măsurile active de conservare - care se implementează prin proiect (de îmbunătățirea stării de conservare a elementelor de biodiversitate), necesitatea implementării acestora și rezultatele estimate a fi obținute. Aceste întâlniri se vor derula pe parcursul anului 2 de implementare a proiectului, respectiv 2026.

Anterior organizării întâlnirilor, Prestatorul va realiza o analiză a stakeholder-ilor pe fiecare UAT și va prezenta beneficiarului un raport cu lista factorilor interesați identificați.

Întâlnirile vor avea loc, fie în sediile primăriilor, fie în cămine culturale, fie în școli, etc., de pe teritoriul UAT-urilor vizate. Prestatorul se va deplasa în teritoriu, va identifica locațiile în care se vor derula întâlnirile și se va asigura de punerea la dispoziție a spațiilor acestora.

Organizarea logistică precum și programarea evenimentelor din cadrul sub-activității A.2.2, inclusiv transmiterea invitațiilor la întâlniri, va fi în totalitate în sarcina Prestatorului.

Pentru cele 8 întâlniri organizate în cadrul sub-activității A.2.2, Prestatorul va asigura:

- coffee-break.

- un (1) afiș tip roll-up, inscripționat cu elementele de identitate vizuală ale proiectului, pentru publicitatea evenimentului. Se va folosi același afiș tip roll-up pentru toate evenimentele/întâlnirile.

- câte un (1) afiș cu dimensiune A3 care va conține anunțul pentru întâlnirea programată și va fi postat la intrare pe clădirea în care se va desfășura evenimentul.

- câte un set de materiale informative (promoționale) pentru fiecare participant, care va conține minimum: pixuri cu mecanism inscripționate, agende nedatate (format A5), stick-uri usb min. 64 gb, pliante A4 imprimate pe 2 fețe (hârtie lucioasă; vor conține informații despre PNC; text și fotografii), bidoane min. 0,5 l din aluminiu cu capac cu deschidere rapidă, rucsacuri drumeție în natură 30L.

Este inclusă realizarea graficii şi a DTP-ului, care vor fi în concordanță cu prevederile din Ghidul de Identitate Vizuală PDD 2021 – 2027.

- Participarea a minim un (1) reprezentant al mass-mediei locale.

**Stabilirea calendarului întâlnirilor de conștientizare a factorilor interesați se va face prin consultarea obligatorie a reprezentanților/reprezentantului Autorității Contractante**.

Prestatorul va înainta Beneficiarului, spre aprobare:

-raport cu lista cu factorii interesați identificați, înainte de planificarea celor 8 întâlniri.

-agenda întâlnirii înainte de fiecare întâlnire.

-prezentarea (power point) folosită în cadrul întâlnirii.

-modelele grafice ale materialelor informative (promoționale).

După finalizarea fiecărei întâlniri, Prestatorul va popula secțiunea web dedicată proiectului cu informații și fotografii din cadrul celor 8 întâlniri.

**Rezultate / livrabile:**

| **Activitate** | **Rezultate previzionate conform proiectului** | **Rezultate conform graficului de execuție al contractului** |
| --- | --- | --- |
| AG.2.1. | 1 Panou / placă permanentă | 1 Panou / placă permanentă |
| AG.2.1. | 1 Set autocolante cu dimensiunea minimă de 150 x 150 mm | 1 Set autocolante cu dimensiunea minimă de 150 x 150 mm (care conține: 50 buc. autocolante dimensiune 150 x 150 mm și 30 buc. autocolante dimensiune 300 x 300 mm) |
| AG.2.1. | 1 Secțiune web | 1 Secțiune web realizată |
| 1 Secțiune web întreținută |
| AG.2.2. | 8 întâlniri de conștientizare factori interesați / 120 persoane informate | 8 întâlniri de conștientizare factori interesați / 120 persoane informate |

**Termene de prestare a serviciilor:**

| **Activitate** | **Rezultat / livrabil** | | **Perioada estimată** |
| --- | --- | --- | --- |
| AG.2.1. | Panou / placă permanentă | | 30 zile de la data semnării contractului |
| AG.2.1. | Set autocolante cu dimensiunea minimă de 150 x 150 mm (care conține: 50 buc. autocolante dimensiune 150 x 150 mm și 30 buc. autocolante dimensiune 300 x 300 mm) | | 30 zile de la data semnării contractului |
| AG.2.1. | Secțiune web | realizată | Până la 31 decembrie 2025 |
| întreținută | Până la 31 mai 2028 |
| AG.2.2. | 8 întâlniri de conștientizare factori interesați / 120 persoane informate | | august - decembrie 2026 |

**Condiții de recepție:**

Fiecare rezultat livrat va fi însoțit de câte un raport de activitate. Rapoartele vor conține informații cu acțiunile întreprinse, metodele folosite, rezultatele obținute, fotografii și vor fi înaintate beneficiarului în maximum 30 de zile de la finalizarea activității. Rapoartele de activitate pentru cele 8 întâlniri vor cuprinde suplimentar:

* desfășurătorul/agenda evenimentului;
* prezentarea (power point) folosită în cadrul evenimentului;
* fotografii din cadrul evenimentului; La finalizarea fiecărei întâlniri, Prestatorul va preda Beneficiarului minim 5 fotografii realizate la rezoluție optimă și în format brut, pentru a fi adăugate la portofoliul de fotografii. Fotografiile vor fi încărcate pe pagina dedicată proiectului / pagina de socializare.
* liste semnate de participanții la întâlniri.

**Recepția rapoartelor** se va face respectând următoarea procedură:

1. Raportul va fi predat de Prestator spre verificare către UIP, în baza unei adrese de înaintare în maxim 10 zile de la finalizarea rezultatului / livrabilului. Daca UIP nu are observații referitoare la livrabil, va înștiința Prestatorul și va încheia Procesul-verbal de recepție a livrabilului;
2. In termen de maxim 7 de zile de la primirea raportului, UIP va efectua verificările și va transmite observațiile către Prestator (dacă este cazul);
3. In termen de maxim 5 zile de la primirea observațiilor, Prestatorul va integra observațiile primite de la UIP și va transmite varianta finală spre aprobare, de asemenea în baza unei adrese de înaintare;
4. În termen de maxim 5 zile de la primirea variantei finale, UIP va verifica integrarea observațiilor, va înștiința Prestatorul și va încheia Procesul-verbal de recepție a livrabilului.

Varianta finală a rapoartelor va fi predată atât pe suport de hârtie cât și pe suport electronic (format .pdf și editabil), în minim 1 exemplar.

**Cerințe privind personalul:**

Echipa de implementare a contractului va fi formată din experți cu experiență de minimum 3 ani în activități similare:

* **1 specialist comunicare**
* **1 specialist în arii protejate**
* **1 web-designer/programator**

Se vor prezenta CV uri din care să reiasă experiența similară.

**Valori estimate pe rezultate:**

| **Activitate** | **Rezultate conform proiectului** | **Valoare estimată pe rezultate (lei, fără TVA) conform buget aprobat proiect** | **Rezultate conform graficului de execuție al contractului** | **Cantitate**  **buc** | **Valoare unitară estimată (lei fără TVA) conform grafic de execuție al contractului** | **Valoare estimată pe rezultate (lei, fără TVA) conform grafic de execuție al contractului** |
| --- | --- | --- | --- | --- | --- | --- |
| AG.2.1. | 1 Panou / placă permanentă | 6.000,00 | 1 Panou / placă permanentă | 1 | 6.000,00 | 6.000,00 |
| AG.2.1. | 1 Set autocolante cu dimensiunea minimă de 150 x 150 mm | 50,00 | 1 Set autocolante cu dimensiunea minimă de 150 x 150 mm (care conține: 50 buc. autocolante dimensiune 150 x 150 mm și 30 buc. autocolante dimensiune 300 x 300 mm) | 1 | 50,00 | 50,00 |
| AG.2.1. | 1 secțiune web | 15.000,00 | 1 secțiune web realizată | 1 | 12.500,00 | 12.500,00 |
| 1 secțiune web întreținută | 1 | 2.500,00 | 2.500,00 |
| AG.2.2. | 8 întâlniri de conștientizare factori interesați / 120 persoane informate | 150.000,00 | 8 întâlniri de conștientizare factori interesați / 120 persoane informate | 8 | 18.500,00 | 150.000,00 |
| **Total valoare servicii (lei, fără TVA)** | | | |  |  | **171.050,00** |

Valorile menționate în tabelul de mai sus sunt cu titlu informativ. **Ofertantul trebuie să se încadreze in valoarea totală.**

Întocmit

Rogojan Claudiu-Cosmin, Asistent manager proiect